กองทัพประชาชนลาว

กองทัพประชาชนลาว  มีสาขาประกอบด้วย กองทัพอากาศ และ กองทัพเรือ กองทัพประชาชนลาวเป็นกองทัพขนาดเล็ก ใช้อาวุธส่วนใหญ่เป็นอาวุธในช่วงสงครามเย็น ในสมัยปัจจุบันกองทัพประชาชนลาวได้รับการสนับสนุนและฝึกฝนจากรัสเซียและได้มีการซื้ออาวุธบางอย่างจากสหรัฐอเมริกามาใช้ ภารกิจหลักของกองทัพประชาชนลาวคือการป้องกันชายแดนและปราบปรามการก่อการร้ายของกลุ่มรัฐบาลราชอาณาจักรลาวพลัดถิ่นหรือลาวนอก กองทัพปะเทดลาวได้แปรสภาพเป็นกองทัพประชาชนลาว ตั้งแต่ปี พ.ศ. 2518 เป็นต้นมา
ประวัติ.
หลังสิ้นสุดสงครามโลกครั้งที่ 2 ญี่ปุ่นซึ่งปกครองลาวในช่วงสงครามได้ถอนทหารออกไป คณะปกครองลาวอันประกอบด้วยพระราชวงศ์ ขุนนาง และกลุ่มปัญญาชนในลาว ได้จัดตั้งรัฐบาลลาวอิสระขึ้นชั่วคราว ซึ่งเป็นการผสมทั้งฝ่ายซ้ายที่นิคมแนวคิดคอมมิวนิสต์ และฝ่ายขวาที่นิยมแนวคิดเสรี เมื่อวันที่ 12 ตุลาคม พ.ศ. 2488 โดยฝ่ายซ้ายลาวได้ส่งตัวแทนเข้าร่วมรัฐบาล คือ เจ้าสุภานุวงศ์ ดำรงตำแหน่งรัฐมนตรีว่าการกระทรวงการต่างประเทศ และผู้บัญชาการกองทัพลาวอิสระ อันเป็นการถือกำเนิดกองทัพประเทศลาวครั้งแรก
ภายหลังฝรั่งเศสที่กลับเข้ามาปกครองอินโดจีนอีกครั้ง รัฐบาลลาวอิสระฝ่ายขวายอมเข้ากับฝรั่งเศส และขับไล่ลาวอิสระฝ่ายซ้ายออกจากรัฐบาลผสม กองทัพลาวอิสระฝ่ายซ้ายไปตั้งอยู่ที่เมืองท่าแขก แขวงคำม่วน ฝ่ายฝรั่งเศสและกองทัพฝ่ายซ้ายได้สู้รบกันอย่างดุเดือนในเมืองท่าแขกเมื่อวันที่ 21 มีนาคม พ.ศ. 2489 เจ้าสุภานุวงศ์ถูกยิงบาดเจ็บและหนีข้ามมาลี้ภัยที่จังหวัดนครพนม กองทัพลาวฝ่ายซ้ายได้แตกกระจายกันและหลบหนีไปอยู่ตามป่าเขา และทำสงครามกองโจรกับฝ่ายฝรั่งเศส โดยมีกองทัพเวียดมินห์และสหภาพโซเวียตให้การสนับสนุน โดยมีไกสอน พมวิหาน สมาชิกพรรคคอมมิวนิสต์อินโดจีนเป็นผู้นำกองทัพ โดยได้สถาปนากองทัพลาวอิสระขึ้นอย่างเป็นทางการเมื่อวันที่ 20 มกราคม พ.ศ. 2502 ณ ฐานที่มั่นตาแสงลาวฮุ่ง เมืองเชียงค้อ แขวงหัวพัน ภายใต้ชื่อกองทัพว่า "กองราชวงศ์" (ກອງລາດສະວົງ) โดยมีนายไกสอน พมวิหาน เป็นผู้ประกาศจัดตั้งและดำรงตำแหน่งเป็นผู้บัญชาการกองทัพ จึงถืิอเอาวันที่ 20 มกราคม เป็นวันสถาปนากองทัพประชาชนลาว (ວັນສ້າງຕັ້ງກອງທັບປະຊາຊົນລາວ) จนถึงปัจจุบัน ต่อมาเมื่อวันที่ 1 ตุลาคม พ.ศ. 2508 ได้เปลี่ยนชื่อกองทัพเป็น "กองทัพปลดปล่อยประชาชนลาว" (ກອງທັບປົດປ່ອຍປະຊາຊົນລາວ) 
กองทัพปลดปล่อยประชาชนลาวทำสงครามกับกองทัพอาณานิคมอินโดจีนของฝรั่งเศส จนเมื่อฝรั่งเศสถอนทัพจากอินโดจีนและแทนที่ด้วยการเข้ามาแทรกแซงของสหรัฐอเมริกาในภูมิภาคอินโดจีนเพื่อหยุดยั้งการแพร่ขยายของลัทธิคอมมิวนิส์ กองทัพปลดปล่อยประชาชนลาวจึงต้องทำสงครามกับกองทัพสหรัฐอเมริกา แต่เนื่องจาก ข้อตกลงเจนีวา กองทัพสหรัฐอเมริกาจึงสามารถนำทหารเข้าไปปฏิบัติการในลาวได้อย่างเป็นทางการ ซีไอเอจึงจัดตั้งกองทหารรับจ้างขึ้นมาเพื่อสู้รบในลาว นอกจากนี้กองทัพปลดปล่อยประชาชนลาวยังต้องสู้รบกับกองทัพของรัฐบาลพระราชอาณาจักรลาว และกองทัพชนเผ่าม้งของนายพลวังเปา ซึ่งได้รับการสนับสนุนจากซีไอเอ
พรรคประชาชนปฏิวัติลาว ภายใต้การนำของเจ้าสุภานุวงศ์ สามารถเอาชนะและเข้ายึดอำนาจจากรัฐบาลพระราชอาณาจักรลาวได้สำเร็จ และสถาปนาสาธารณรัฐประชาธิปไตยประชาชนลาว ขึ้นปกครองประเทศเมื่อวันที่ 2 ธันวาคม พ.ศ. 2518 กองทัพปลดปล่อยประชาชนลาวจึงถือเป็นกองทัพอย่างเป็นทางการของรัฐตั้งแต่นั้นเป็นมา และต่อมาในวันที่ 16 กรกฎาคม พ.ศ. 2525 รัฐบาลลาวได้เปลี่ยนชื่อกองทัพปลดปล่อยประชาชนลาวเป็น "กองทัพประชาชนลาว" และใช้ชื่อนี้จนถึงปัจจุบัน
กองทัพประชาชนลาว (LPAF) ให้บริการในประเทศที่พัฒนาน้อยที่สุดแห่งหนึ่งของโลก มีขนาดเล็ก ได้รับทุนต่ำ และไม่มีทรัพยากรอย่างมีประสิทธิภาพ ภารกิจที่มุ่งเน้นคือชายแดนและความมั่นคงภายใน ส่วนใหญ่ในการปราบปรามภายในของกลุ่มผู้ไม่เห็นด้วยและฝ่ายค้านในลาว
ซึ่งรวมถึงการปราบปรามการประท้วงประชาธิปไตยของนักศึกษาลาว พ.ศ. 2542 ในเวียงจันทน์ และในการต่อต้านกลุ่มผู้ก่อความไม่สงบชาติพันธุ์ม้งและกลุ่มอื่นๆ ของชาวลาวและม้งที่ต่อต้านรัฐบาลพรรคมาร์กซิสต์-เลนินนิสต์ LPRP และการสนับสนุนที่ได้รับจากสาธารณรัฐสังคมนิยมเวียดนาม
ร่วมกับพรรคประชาชนปฏิวัติลาวและรัฐบาล กองทัพประชาชนลาว(LPA) เป็นเสาหลักที่สามของกลไกของรัฐ และด้วยเหตุนี้จึงคาดว่าจะระงับความไม่สงบทางการเมืองและทางแพ่ง และเหตุฉุกเฉินระดับชาติที่คล้ายคลึงกันที่รัฐบาลในเวียงจันทน์เผชิญหน้า รายงาน LPA ยังได้ยกระดับทักษะในการตอบสนองต่อการระบาดของโรคไข้หวัดนก ปัจจุบันยังไม่มีการรับรู้ถึงภัยคุกคามภายนอกที่สำคัญต่อรัฐและ LPA ยังคงรักษาความสัมพันธ์ที่แน่นแฟ้นกับกองทัพเวียดนามที่อยู่ใกล้เคียง (พ.ศ. 2551)
นักข่าวองค์กรพัฒนาเอกชน(NGOs) องค์กรด้านมนุษยธรรมและสิทธิมนุษยชน ระบุว่า กองทัพประชาชนลาวได้ดำเนินการซ้ำแล้วซ้ำเล่าในการละเมิดสิทธิมนุษยชนอย่างร้ายแรงและการทุจริตในลาว LPAF และหน่วยข่าวกรองทางทหารมีบทบาทสำคัญในการจับกุม การคุมขัง และการทรมานนักโทษต่างชาติในเรือนจำโพนทองฉาวโฉ่ของเวียงจันทน์และระบบคอมมิวนิสต์ลาวกูลักซึ่งชาวออสเตรเลียเคอร์รีและเคย์เดนถูกคุมขังและที่ซึ่งสมบัด สมพอน นักเคลื่อนไหวทางการเมืองอาจถูกคุมขังตามเขาในการจับกุมในเดือนธันวาคม พ.ศ. 2555
ในปี พ.ศ. 2556 กองทัพประชาชนลาวโจมตีชาวม้งรุนแรงขึ้น โดยทหารได้สังหารครูโรงเรียนม้งที่ไม่มีอาวุธ 4 คน นอกเหนือจากการละเมิดสิทธิมนุษยชนตามรายงานของสภาสิทธิมนุษยชนแห่งลาว ศูนย์วิเคราะห์นโยบายสาธารณะ และอื่นๆ
รายนามรัฐมนตรีว่าการกระทรวงป้องกันประเทศ.
เสนาธิการสูงสุดกองทัพปลดปล่อยประชาชนลาว
• ไกสอน พมวิหาน 2492-2518 (ໄກສອນ ພົມວິຫານ)
รัฐมนตรีว่าการกระทรวงป้องกันประเทศ
• พลเอก คำไต สีพันดอน 2518-2534 (ພົອ ຄຳໄຕ ສີພັນດອນ)
• พลโท จูมมาลี ไซยะสอน 2534-2544 (ພົທ ຈູມມາລີ ໄຊຍະສອນ)
• พลโท ดวงใจ พิจิตร 2544-2557(ພົທ ດວງໃຈ ພິຈິດ)
• พลโท แสงนวล ไซยะลาด 2557-2559(ພົທ ແສງນວນ ໄຊຍະລາດ)
•พลเอก จันสะหมอน จันยาลาด 2559-ปัจจุบัน(ພົອ ຈັນສະໝອນ ຈັນຍາລາດ)
โครงสร้าง.
กองทัพประชาชนลาว อยู่ในบังคับบัญชาของรัฐมนตรีว่าการกระทรวงป้องกันประเทศ แบ่งการบัญชาการออก 4 กรมใหญ่ ประกอบด้วย
1. กรมใหญ่เสนาธิการกองทัพ (ກົມໃຫຍ່ເສນາທິການກອງທັບ) มีหัวหน้ากรมใหญ่เสนาธิการกองทัพ (อัตรายศ พลโท - พลเอก) เป็นผู้บัญชาการ เป็นหน่วยงานหลักของภาระกิจตามยุทธศาสตร์ของพรรคประชาชนปฏิวัติลาว ภารกิจในการปรับปรุงโครงสร้างและอัตรากำลังของกองทัพ การเตรียมพร้อมในการสู้รบ และภารกิจด้านการช่วยเหลือประชาชน โดยหัวหน้ากรมใหญ่เสนาธิการกองทัพ มีอำนาจในการแต่งตั้งนายทหารชั้นร้อยตรี - ร้อยโท
2. กรมใหญ่การเมืองกองทัพ (ກົມໃຫຍ່ການເມືອງກອງທັບ) มีหัวหน้ากรมใหญ่การเมืองกองทัพ (อัตรายศ พลตรี - พลโท) เป็นผู้บัญชาการ เป็นหน่วยงานเสนาธิการที่ขึ้นตรงกับกระทรวงป้องกันประเทศและคณะเลขาธิการศูนย์กลางพรรค มีภารกิจด้านการค้นคว้า วางแผน เสนอแนะและปฏิบัติงานตามนโยบายพรรคปฏิวัติประชาชนลาว ในงานด้านการเมืองและกิจการพลเรือนอันเกี่ยวกับกองทัพ งานนิติการ อัยการทหาร และศาลทหาร รวมทั้งงานด้านการอบรมศึกษาวิชาทหารตามแนวคิดมาร์กซ์-เลนิน 
3. กรมใหญ่พลาธิการกองทัพ (ກົມໃຫຍ່ພະລາທິການກອງທັບ) มีหัวหน้ากรมใหญ่พลาธิการกองทัพ (อัตรายศ พลจัตวา - พลตรี) เป็นผู้บัญชาการ เป็นหน่วยงานสนับสนุนการรบและภารกิจกองทัพในการจัดหายุทธภัณฑ์เชื้อเพลิง การส่งกำลังบำรุง รวมทั้งงานธุรการทหารในภาคที่ตั้ง เช่น งานการเงิน งานเสนารักษ์ งานบำรุงรักษาก่อสร้างอาคารสถานที่ ทรัพย์สิน 
4. กรมใหญ่เทคนิคกองทัพ (ກົມໃຫຍ່ເຕັກນິກກອງທັບ) มีหัวหน้ากรมใหญ่เทคนิคกองทัพ (อัตรายศ พลจัตวา - พลตรี) เป็นผู้บัญชาการ เป็นหน่วยงานสนับสนุนการรบและภารกิจกองทัพในด้านวิทยาการกองทัพ สนับสนุนภารกิจทหารด้านวิทยาศาสตร์ เทคโนโลยี สารสนเทศ การสื่อสาร และการรบโดยใช้เทคนิคสมัยใหม่ การพัฒนาอุตสาหกรรมป้องกันประเทศ การคุ้มครองและบำรุงรักษาพาหนะและการขนส่ง และการจัดหาอาวุธยุทโธปกรณ์ และบำรุงรักษาสรรพวุธ
• คณะผู้บัญชาการ
• พลโท คำเลียง อุทะไกสอน (ພົນໂທ ຄຳລຽງ ອຸທະໄກສອນ) รัฐมนตรีกระทรวงป้องกันประเทศ
• พลโท ศาตราจารย์ ดร.วงคำ พมมะกอน (ພົນໂທ ສຈ ປອ ວົງຄໍາ ພົມມະກອນ) รองรัฐมนตรีกระทรวงป้องกันประเทศ
• พลตรี สายใจ กมมะสิด (ພົນຕີ ສາຍໃຈ ກົມມະສິດ) รองรัฐมนตรีกระทรวงป้องกันประเทศ และหัวหน้ากรมใหญ่เสนาธิการกองทัพ
• พลตรี วงสอน อินปานพิม (ພົນຕີ ວົງສອນ ອິນປານພິມ) รองรัฐมนตรีกระทรวงป้องกันประเทศ และหัวหน้ากรมใหญ่การเมืองกองทัพ 
• พลตรี ปะสิด เที่ยงทำ (ພົນຕີ ປະສິດ ທ່ຽງທໍາ) รองรัฐมนตรีกระทรวงป้องกันประเทศ 
• พลจัตวา จันดี สุลิวงสัก (ພົນຈັດຕະວາ ຈັນດີ ສຸລິວົງສັກ) หัวหน้ากรมใหญ่พลาธิการกองทัพ
• พลจัตวา จอมเพ็ด ไซยะสุก (ພົນຈັດຕະວາ ຈອມເພັດ ໄຊຍະສຸກ) หัวหน้ากรมใหญ่เทคนิคกองทัพ
กองบัญชาการทหารอากาศ (ກອງບັນຊາການທະຫານອາກາດ)
• พลตรี คำเหล็ก แสงพะจัน (ພົນຕີ ຄໍາເຫຼັກ ແສງພະຈັນ) ผู้บัญชาการทหารอากาศ
• พลจัตวา บุนมา จันทะวงสา (ພົນຈັດຕະວາ ບຸນມາ ຈັນທະວົງສາ) หัวหน้าการเมือง กองบัญชาการกองทัพอากาศ
• พันเอก พิมมะจัน วงปันยา (ພັນເອກ ພິມມະຈັນ ວົງປັນຍາ) รองหัวหน้ากองบัญชาการทหารอากาศ
กองพลที่ 1
• พลจัตวา วงจัน พันจันทะมาน (ພົນຈັດຕະວາ ວົງຈັນ ພັນຈັນທະມານ) หัวหน้าการเมือง กองพลที่ 1 (ผู้บัญชาการกองพล)
• พันเอก คำซาว ลินทะกุนแก้ว (ພັນເອກ ຄຳຊາວ ລິນທະກຸນແກ້ວ) หัวหน้าการทหาร กองพลที่ 1 (รองผู้บัญชาการกองพล)
กองพลที่ 2
• พลจัตวา คำดี ไซยะวง (ພົນຈັດຕະວາ ຄໍາດີ ໄຊຍະວົງ) หัวหน้าการเมือง กองพลที่ 2
• พันเอก สอนเพ็ด จันสิม (ພັນເອກ ສອນເພັດ ຈັນສົມ) หัวหน้าการทหาร กองพลที่ 2
กองพลที่ 3
• พลจัตวา สายทอง ปีซาจัน (ພົນຈັດຕະວາ ສາຍທອງ ປີຊາຈັນ) หัวหน้าการทหาร รักษาการหัวหน้าการเมือง กองพลที่ 3
กองพลที่ 4
• พลจัตวา ขันที สะหนามอุ่น (ພົນຈັດຕະວາ ຂັນທີ ສະໜາມອຸ່ນ) หัวหน้าการทหาร รักษาการหัวหน้าการเมือง กองพลที่ 4
กองพลที่ 5
• พันเอก คำกด อินสีนา (ພັນເອກ ຄຳກົດ ອິນສີນາ) หัวหน้าการเมือง กองพลที่ 5
• พันเอก บุนสม อินทะลา (ພັນເອກ ບຸນສົມ ອິນທະລາ) หัวหน้าการทหาร กองพลที่ 5
การบังคับบัญชา.
กองทัพประชาชนลาว แบ่งระดับการบังคับบัญชาออกเป็น 11 ชั้น ประกอบด้วย
งบประมาณ.
$ 14.5M
บุคลากร.
พล.อ. คำไต สีพันดอน อดีตเลขาธิการพรรคปฏิวัติประชาชนลาว <br>พล.อ. สีสะหวาด แก้วบุนพัน อดีตนายกรัฐมนตรี <br>พล.อ. จันสะหมอน จันยาลาด รัฐมนตรีกระทรวงป้องกันประเทศ
กำลังพลประจำการ.
โดยประมาณ 40,000 นาย
กำลังพลสำรอง.
โดยประมาณ 180,000 นาย
การศึกษา.
โรงเรียนนายสิบชั้นต้นประจำแขวงต่างๆ
ความสัมพันธ์ทางทหาร.
อืงตามตามสนธิสัญญามิตรภาพแบบพิเศษลาวเวียดนามจึงทำให้มีการส่งบุคลากรของภาครัฐทุกระดับชั้นไปเรียนในโรงเรียนสาขาต่างๆของเวียดนามในแต่ละจังหวัดของเวียดนามส่วนในปี 2016 ถึงปี 2020 ถึงจะมีส่งไปเรียนรัสเซียจีนบ้างตามลำดับประเทศพันธมิตรทางการทหาร